pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ชี้แจงข้อกำหนดเงินกู้ ADB
วันพฤหัสบดีที่ 7 ธันวาคม 2560
ชี้แจงข้อกําหนดเงินกู้ ADB
รองผู้อํานวยการสํานักงานบริหารหนี้สาธารณะ ชี้แจงประเด็นที่มีการตั้งข้อสังเกตเกี่ยวกับเงินกู้ ADB ที่มีข้อกําหนดหลายประการ นอกเหนือจากการคิดอัตราดอกเบี้ย
นางสาวศิรสา กันต์พิทยา รองผู้อํานวยการสํานักงานบริหารหนี้สาธารณะ ชี้แจงประเด็นที่มีการตั้งข้อสังเกตเกี่ยวกับเงินกู้ ADB ที่มีข้อกําหนดหลายประการ นอกเหนือจากการคิดอัตราดอกเบี้ย ดังนี้
1. หนี้สาธารณะคงค้าง ณ วันที่ 31 ตุลาคม 2560 มีจํานวน 6,305,654.60 ล้านบาท แบ่งออกเป็นหนี้ในประเทศ จํานวน 6,006,341.35 ล้านบาท หรือร้อยละ 95.25 ของยอดหนี้สาธารณะคงค้าง และหนี้ต่างประเทศ จํานวน 299,313.25 ล้านบาท หรือร้อยละ 4.75 ของยอดหนี้สาธารณะคงค้าง โดยเป็นเงินกู้จากธนาคารพัฒนาเอเชีย (Asian Development Bank: ADB) ซึ่งเป็นสกุลเงินดอลลาร์สหรัฐ จํานวน 7,888.91 ล้านบาท หรือคิดเป็นร้อยละ 2.64 ของยอดหนี้ต่างประเทศคงค้าง
2. ประเทศไทยได้ร่วมมือกับ ADB จัดทําแผนปฏิบัติการเพื่อการดําเนินงานของประเทศ (Country Operations Business Plan: COBP) ระยะ 3 ปี ซึ่งประกอบด้วยโครงการที่เป็นเงินกู้และความช่วยเหลือทางวิชาการ (Technical Assistance) โดยแผน COBP เป็นกรอบการดําเนินงานที่มีความยืดหยุ่น ไม่ได้มีข้อผูกมัดว่าจะต้องกู้เงินจาก ADB และไม่มีข้อกําหนดหรือเงื่อนไขให้ประเทศไทยต้องปฏิบัติตามแต่อย่างใด ทั้งนี้ โครงการที่อยู่ในแผน COBP เป็นโครงการที่อยู่ในสาขาต่างๆ ที่สอดคล้องกับแผนพัฒนาเศรษฐกิจและสังคมแห่งชาติ แผนยุทธศาสตร์ชาติ 20 ปี ของประเทศไทย และนโยบายรัฐบาล สําหรับโครงการเงินกู้ในแผน COBP ในปี 2561 – 2563 เป็นโครงการในสาขาวิทยาศาสตร์และเทคโนโลยี และสาขาการขนส่งมวลชน ไม่มีโครงการที่เกี่ยวข้องกับระเบียงเขตเศรษฐกิจภาคตะวันออก (Eastern Economic Corridor: EEC) สําหรับความช่วยเหลือทางวิชาการที่เป็นการให้ความช่วยเหลือเพื่อศึกษาทางเทคนิคและวิชาการแบบให้เปล่าในปี 2561 – 2563 เป็นโครงการเกี่ยวกับการพัฒนาบริการทางการเงินอย่างทั่วถึงเพื่อรองรับการเข้าสู่สังคมผู้สูงอายุ การปรับปรุงท่าอากาศยาน การศึกษาเรื่องการนําเทคโนโลยีมาพัฒนาการเกษตรให้มีประสิทธิภาพมากยิงขึ้นเพื่อรองรับการปฏิรูปสู่เกษตร 4.0 และการปรับปรุงประสิทธิภาพการดําเนินงานของระบบรถไฟ
3. สําหรับการกู้เงินจากต่างประเทศ โครงการจะต้องได้รับการอนุมัติจากคณะรัฐมนตรีให้ดําเนินโครงการและกู้เงินจากต่างประเทศ โดยกระทรวงการคลังจะพิจารณาต้นทุนและเงื่อนไขการกู้เงินเปรียบเทียบกับแหล่งเงินกู้ในประเทศและแหล่งเงินกู้ต่างประเทศอื่นๆ เพื่อให้ได้เงื่อนไขที่ดีที่สุด และหากเป็นเงินกู้จากต่างประเทศ จะพิจารณาเงื่อนไขการบริหารความเสี่ยงจากอัตราแลกเปลี่ยน ความช่วยเหลือทางวิชาการ และระบบการบริหารจัดการและติดตามประเมินผลโครงการควบคู่ไปด้วย ทั้งนี้ กระทรวงการคลังจะต้องนําส่งร่างสัญญาเงินกู้และเอกสารที่เกี่ยวข้องให้สํานักงานอัยการสูงสุดพิจารณา และนําเสนอคณะรัฐมนตรีเห็นชอบร่างสัญญาเงินกู้ก่อนที่จะลงนามในสัญญาเงินกู้
ทั้งนี้ ที่ผ่านมากระทรวงการคลังไม่มีการลงนามในสัญญาเงินกู้ที่มีเงื่อนไขอันส่งผลให้ประเทศไทยเกิดความเสียเปรียบ และในปี 2560 ยังไม่มีการลงนามในสัญญาเงินกู้กับ ADB เพื่อดําเนินโครงการใด อีกทั้ง ประเทศไทยจัดอยู่ในกลุ่มประเทศที่มีรายได้ปานกลางระดับสูง (Upper-Middle Income Country) และไม่ได้อยู่ในภาวะวิกฤตทางเศรษฐกิจ จึงไม่มีความจําเป็นต้องกู้เงินจากต่างประเทศภายใต้ข้อกําหนดหรือเงื่อนไขพิเศษดังที่กล่าว
คณะโฆษกสํานักงานบริหารหนี้สาธารณะ
โทร. 02 265 8050 ต่อ 5505
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมเป็นสักขีพยานในพิธีลงนามบันทึกข้อตกลงการบูรณาการความร่วมมือเพื่อให้ความช่วยเหลือประชาชนให้เข้าถึงบริการของรัฐ
วันพฤหัสบดีที่ 12 กรกฎาคม 2561
รมว.ดิจิทัลฯ ร่วมเป็นสักขีพยานในพิธีลงนามบันทึกข้อตกลงการบูรณาการความร่วมมือเพื่อให้ความช่วยเหลือประชาชนให้เข้าถึงบริการของรัฐ
รมว.ดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมเป็นสักขีพยานในพิธีลงนามบันทึกข้อตกลงการบูรณาการความร่วมมือเพื่อให้ความช่วยเหลือประชาชนให้เข้าถึงบริการของรัฐ ระหว่าง 8 หน่วยงาน ได้แก่ กระทรวงยุติธรรม กระทรวงดิจิทัลเพื่อเศรษฐกิจและสังคม กระทรวงการพัฒนาสังคมและความมั่นคงของมนุษย์ กระทรวงมหาดไทย กระทรวงแรงงาน กระทรวงศึกษาธิการ กระทรวงสาธารณสุขและสํานักงานตํารวจแห่งชาติ โดยมีพลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานในพิธีฯ ซึ่งการลงนามฯ ครั้งนี้มีวัตถุประสงค์เพื่อพัฒนาขีดความสามารถในการให้บริการประชาชน อํานวยความยุติธรรม ลดความเหลื่อมล้ํา ส่งเสริมคนดีสู่สังคม ประชาชนสามารถเข้าถึงงานบริการพื้นฐานของรัฐในด้านต่างๆ ได้อย่างเท่าเทียมและทั่วถึง สําหรับการช่วยเหลือประชาชนให้เข้าถึงงานบริการพื้นฐานของรัฐ ตามเจตนารมณ์ดังกล่าว สามารถบรรลุผลได้ด้วยการบูรณาการความร่วมมือให้มีความพร้อมและเป็นไปอย่างมีประสิทธิภาพ ตามบทบาทภารกิจของแต่ละหน่วยงาน โดยในส่วนของกระทรวงดิจิทัลฯ จะร่วมพัฒนา ส่งเสริม และสนับสนุนการทําธุรกรรมทางอิเล็กทรอนิกส์ ในการดําเนินงานด้านยุติธรรม บริหารจัดการสถิติด้านกระบวนการยุติธรรม เพื่อสนับสนุนการพัฒนาและเสริมสร้างศักยภาพ การพัฒนาพฤตินิสัย เพื่อบรรลุวัตถุประสงค์การคืนคนดี สู่สังคม ให้ความช่วยเหลือในการจัดทําสํามะโนหรือสํารวจตัวอย่าง เพื่อให้ได้ฐานข้อมูลทางด้านการเข้าถึงกระบวนการยุติธรรมและความต้องการความช่วยเหลือด้านกฎหมายของประชาชนในแต่ละภูมิภาค ทั้งนี้ สําหรับการลงนามฯ ดังกล่าว ปลัดกระทรวงดิจิทัลฯ ได้มอบหมายให้ นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลฯ เป็นผู้ร่วมพิธีลงนามฯ เมื่อวันที่ 10 กรกฎาคม 2561 ณ ตึกสันติไมตรี ทําเนียบรัฐบาล เขตดุสิต กรุงเทพฯ
********************************************
รัฐบาลไทย-ข่าวทำเนียบรัฐบาล-นายกรัฐมนตรีย้ำเจตนารมณ์ออกร่าง พ.ร.บ.ข้าว ป้องกันชาวนาถูกเอารัดเอาเปรียบ มุ่งหวังดูแลเกษตรกรมากขึ้น
วันจันทร์ที่ 18 กุมภาพันธ์ 2562
นายกรัฐมนตรีย้ําเจตนารมณ์ออกร่าง พ.ร.บ.ข้าว ป้องกันชาวนาถูกเอารัดเอาเปรียบ มุ่งหวังดูแลเกษตรกรมากขึ้น
นายกรัฐมนตรีย้ําเจตนารมณ์ออกร่าง พ.ร.บ.ข้าว ป้องกันชาวนาถูกเอารัดเอาเปรียบ มุ่งหวังดูแลเกษตรกรมากขึ้น
วันนี้ (18 กุมภาพันธ์ 2562) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงความเข้าใจที่คาดเคลื่อนเกี่ยวกับ พ.ร.บ.ข้าวว่า เป็นกฎหมายของสภานิติบัญญัติแห่งชาติ (สนช.) ที่เสนอมายังรัฐบาลเนื่องจากเกี่ยวข้องกับหลายหน่วยงานและการใช้จ่ายงบประมาณภาครัฐ จึงจําเป็นต้องให้รัฐบาลพิจารณา ซึ่งได้พิจารณาส่งกลับไปแล้ว ได้ให้ปรับประเด็นต่าง ๆ ที่มีปัญหา สิ่งที่เอามาเผยแพร่กันวันนี้เป็นการนําสิ่งที่ไม่ใช่กฎหมายตัวจริงมาเผยแพร่ ทําให้เกิดความเกลียดชังกันไปหมด ทั้งที่เจตนารมณ์ของ สนช. และรัฐบาลมุ่งหวังดูแลเกษตรกรให้มากขึ้น ไม่ให้ถูกเอารัดเอาเปรียบไม่ว่าใคร ซึ่งไม่ได้มีผลกระทบกับเกษตรกร ทั้งการเก็บเมล็ดพันธ์ุ การแลกเปลี่ยน และการขายเมล็ดพันธุ์ เพียงแต่ไปดูส่วนที่เป็นภาคเอกชนว่าจะทําอย่างไร
นายกรัฐมนตรีกล่าวว่า การขออนุญาตบริษัท ต้องมีกติกามีการรับรองพันธุ์ข้าวต่าง ๆ ซึ่งไทยมีพันธุ์ข้าวกว่า 2 หมื่นพันธุ์ ทยอยขึ้นทะเบียนแล้ว 148 พันธุ์ เป็นพันธุ์ข้าวหลักที่มีผลผลิตสูงและราคาดี ปลูกแล้วมีผลผลิตที่ออกมาในเกณฑ์ดี ส่วนที่เหลือจะทยอยขึ้นทะเบียนไปตามลําดับ ทั้งนี้ เกษตรกรจะผลิตข้าวมาจาก 3 ส่วน คือ ส่วนที่ 1 จากกรมการข้าว ประมาณไม่เกินแสนตันต่อปี ส่วนที่ 2 มาจากสหกรณ์ 2 แสนกว่าตันต่อปี และส่วนที่ 3 มาจากบริษัทห้างร้านต่าง ๆ อีก 2 แสนกว่าตันต่อปี ทั้งหมดใช้เป็นล้าน ๆ ตัน ต้องทําความเข้าใจตรงนี้ก่อน ไม่เช่นนั้นจะสับสนไปหมด
พร้อมกล่าวยืนยันว่ารัฐบาลมุ่งหวังที่จะดูแลเกษตรกร แต่จําเป็นต้องมีกระบวนการ โดยที่กติกาต้องไม่มาก หรือน้อยเกินไป ส่วนของ สนช. ก็ไม่ได้มุ่งหวังเอาเป็นเอาตายกับใคร ซึ่งมีวัตถุประสงค์สําคัญคือดูแลพี่น้องเกษตรกรไม่ให้ถูกเอารัดเอาเปรียบ เราต้องไว้ใจกันตรงนี้ ถ้าไม่ไว้ใจกันเลยก็ทําอะไรไม่ได้ซักอย่าง 4 - 5 ปีที่ผ่านมา ถ้าไม่ออกกฎหมายอะไรก็ทําอะไรกันไม่ได้อีก
---------------------------------------------
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ขึ้นเวทีเสวนา Online “ทิศทางอุตสาหกรรมยานยนต์และชิ้นส่วนยานยนต์ไทย หลังวิกฤต COVID-19” ภายในงาน The 41st Bangkok International Motor Show
วันพฤหัสบดีที่ 16 กรกฎาคม 2563
รองปลัดฯ ภานุวัฒน์ ขึ้นเวทีเสวนา Online “ทิศทางอุตสาหกรรมยานยนต์และชิ้นส่วนยานยนต์ไทย หลังวิกฤต COVID-19” ภายในงาน The 41st Bangkok International Motor Show
นายภานุวัฒน์ ตริยางกูรศรี รองปลัดกระทรวงอุตสาหกรรม นเวทีเสวนา Online “ทิศทางอุตสาหกรรมยานยนต์และชิ้นส่วนยานยนต์ไทย หลังวิกฤต COVID-19” ภายในงาน The 41st Bangkok International Motor Show ณ อาคารชาเลนเจอร์ ศูนย์แสดงสินค้าและการประชุม อิมแพ็ค เมืองทองธ
วันนี้ (16 กรกฎาคม 2563) นายภานุวัฒน์ ตริยางกูรศรี รองปลัดกระทรวงอุตสาหกรรม ขึ้นเวทีเสวนา Online “ทิศทางอุตสาหกรรมยานยนต์และชิ้นส่วนยานยนต์ไทย หลังวิกฤต COVID-19” ร่วมกับ คุณศุภรัตน์ ศิริสุวรรณางกูร ที่ปรึกษาบริหารอาวุโส บริษัท โตโยต้า มอเตอร์ ประเทศไทย จํากัด คุณถาวร ชลัษเฐียร ที่ปรึกษาอาวุโส บริษัท เด็นโซ่ (ประเทศไทย) จํากัด ดร.อาชนัน เกาะไพบูลย์ คณะเศรษฐศาสตร์ มหาวิทยาลัยธรรมศาสตร์ ดําเนินรายการโดย นายวิญญู เหล่าวัฒนา อุปนายก และประธานคณะทํางาน ด้านข้อมูล สถิติยานยนต์และสารสนเทศ สมาคมอุตสาหกรรมยานยนต์ไทย ณ ห้องจูปิเตอร์ 5 อาคารชาเลนเจอร์ ศูนย์แสดงสินค้าและการประชุม อิมแพ็ค เมืองทองธานี
การเสวนา Online ในครั้งนี้จัดขึ้น โดยมีวัตถุประสงค์เพื่อให้เข้าใจถึงสถานการณ์ ผลกระทบจากการแพร่ระบาดของไวรัสโควิด-19 นโยบายและทิศทางอุตสาหกรรมยานยนต์และชิ้นส่วนยานยนต์ไทย รวมทั้งการแลกเปลี่ยนมุมมองของผู้ประกอบการจากกลุ่มยานยนต์และชิ้นส่วนยานยนต์และมุมมองภาครัฐ มีผู้เข้าร่วมรับฟังผ่านระบบMicrosoft Teams ไม่ต่ํากว่า 200 ท่าน ทั้งนี้ได้เยี่ยมชมงาน The 41st Bangkok International Motor Show อีกด้วย โดยงานดังกล่าวจัดขึ้นระหว่างวันที่ 13 - 26 กรกฎาคม 2563 ณ อาคารชาเลนเจอร์ ศูนย์แสดงสินค้าและการประชุม อิมแพ็ค เมืองทองธานี
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุมคณะกรรมการพัฒนาเกษตรอินทรีย์แห่งชาติ ครั้งที่ 2/2560
วันพฤหัสบดีที่ 27 กรกฎาคม 2560
รอง นรม.พล.อ.อ.ประจินฯ เป็นประธานการประชุมคณะกรรมการพัฒนาเกษตรอินทรีย์แห่งชาติ ครั้งที่ 2/2560
ที่ประชุมได้พิจารณาและมีมติเห็นชอบ การจัดงาน “Organic and Natural Expo 2017” ระหว่างวันที่ 27-30 กรกฎาคม 2560
วันนี้ (24 ก.ค. 2560) เวลา 09.00 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล โดย พลอากาศเอก ประจิน จั่นตอง รองนายกรัฐมนตรี เป็นประธานการประชุม คณะกรรมการพัฒนาเกษตรอินทรีย์แห่งชาติ ครั้งที่ 2/2560 ซึ่งสรุปสาระสําคัญดังนี้
ที่ประชุมได้พิจารณาและมีมติเห็นชอบ การจัดงาน “Organic and Natural Expo 2017” ระหว่างวันที่ 27-30 กรกฎาคม 2560 ระหว่างเวลา 10.00 น. – 20.00 น. ณ ศูนย์ประชุมแห่งชาติสิริกิติ์ เพลนนารีฮอลล์ 1-3 และห้องบอลรูม กรุงเทพฯ โดยกระทรวงพาณิชย์ และคณะกรรมการพัฒนาเกษตรอินทรีย์แห่งชาติ ซึ่งเป็นงานแสดงสินค้าและบริการเกษตรอินทรีย์และธรรมชาติที่ใหญ่ที่สุดในประเทศไทยและภูมิภาคอาเซียน ซึ่งรวมเอาผู้ผลิตและผู้ประกอบการ ที่ได้รับการรับรองตามมาตรฐานด้านเกษตรอินทรีย์ทั้งในระดับสากลและในประเทศ รวมถึงมาตรฐานเกี่ยวกับสินค้าธรรมชาติมาไว้ภายในงานมากกว่า 200 ราย
พร้อมกันนี้ ที่ประชุมได้พิจารณาและมีมติเห็นชอบ โครงการ “ขับเคลื่อนเกษตรอินทรีย์ครบวงจร ปี 2561 – 2564” เพื่อการขับเคลื่อนแบบบูรณาการทั้งระบบ ตั้งแต่ต้นทาง กลางทาง และปลายทาง เพื่อสร้างกลุ่มต้นแบบเกษตรอินทรีย์ และเกษตรอินทรีย์เต็มรูปแบบที่ได้รับการรับรองมาตรฐาน และบูรณาการการทํางานร่วมกันของทุกภาคส่วนในลักษณะ Area Based ภายใต้ 4 กิจกรรม ได้แก่ 1. การประชาสัมพันธ์เกษตรอินทรีย์ โดยจัดหมุนเวียน 5 ภูมิภาคทั่วประเทศ 2. พัฒนาต่อยอดผลิตภัณฑ์เกษตรอินทรีย์เพื่อสร้างมูลค่าเพิ่ม และการบริหารจัดการกลุ่ม 3. การตรวจรับรองมาตรฐานเกษตรอินทรีย์ และ 4. สร้างกลุ่มต้นแบบเกษตรอินทรีย์ เพื่อเป็นการสร้างแรงจูงใจให้กับเกษตรกรในการทําการผลิตเกษตรอินทรีย์ ทั้งพืช สัตว์ สัตว์น้ํา ซึ่งเป็นการเพิ่มมูลค่าปลายทางและเชื่อมโยงทางการตลาด รวมถึงการท่องเที่ยวเชิงเกษตรของชุมชน ซึ่งจะก่อให้เกิดรายได้แก่ประชาชนอย่างยั่งยืนต่อไป
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  13 พฤศจิกายน 2561
วันพุธที่ 14 พฤศจิกายน 2561
สรุปข่าวการประชุมคณะรัฐมนตรี  13 พฤศจิกายน 2561
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะรัฐมนตรี  ซึ่งสรุปสาระสําคัญดังนี้
รัฐบาลไทย-ข่าวทำเนียบรัฐบาล-รมว.ทส.เป็นประธานกล่าวเปิดการประชุม SEA of solutions event
วันพฤหัสบดีที่ 14 พฤศจิกายน 2562
รมว.ทส.เป็นประธานกล่าวเปิดการประชุม SEA of solutions event
รมว.ทส.เป็นประธานกล่าวเปิดการประชุม SEA of solutions event
รมว.ทส.เป็นประธานกล่าวเปิดการประชุม SEA of solutions event
วันนี้ (14 พ.ย. 62) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติกล่าวต้อนรับในช่วง Opening plenary เปิดการประชุม High-Level Forum ในการประชุม SEA of solutions event จัดขึ้นโดย โครงการสิ่งแวดล้อมแห่งสหประชาชาติ (UNEP) ร่วมกับราชอาณาจักรสวีเดน ระหว่างวันที่ ๑๑ – ๑๕ พฤศจิกายน ๒๕๖๒ ณ ศูนย์ประชุมสหประชาชาติ กรุงเทพมหานคร เพื่อเป็นเวทีแลกเปลี่ยนการดําเนินงานเพื่อแก้ปัญหาขยะทะเลและขยะพลาสติก
รัฐบาลไทย-ข่าวทำเนียบรัฐบาล-'วราวุธ'​ รมว.ทส.​ ลุยต่อเนื่องติดตามสถานการณ์ด้านทรัพยากรธรรมชาติและสิ่งแวดล้อมในพื้นที่เกาะพะงัน​ย้ำ​ การท่องเที่ยวอุทยานแบบใหม่​ New​ normal ที่เน้นการอนุรักษ์​ และต้องจองล่วงหน
วันจันทร์ที่ 22 มิถุนายน 2563
'วราวุธ'​ รมว.ทส.​ ลุยต่อเนื่องติดตามสถานการณ์ด้านทรัพยากรธรรมชาติและสิ่งแวดล้อมในพื้นที่เกาะพะงัน​ย้ํา​ การท่องเที่ยวอุทยานแบบใหม่​ New​ normal ที่เน้นการอนุรักษ์​ และต้องจองล่วงหน
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมและรับฟังการรายงานสถานการณ์ด้านการป้องกันรักษาป่าในพื้นที่เกาะสมุย​ เกาะพะงัน​ และเกาะเต่า​ และรับฟังบรรยายสรุปการดําเนินงานของอุทยานแห่งชาติน้ําตกธารเสด็จ​ โดยมี
'วราวุธ' รมว.ทส. ลุยต่อเนื่องติดตามสถานการณ์ด้านทรัพยากรธรรมชาติและสิ่งแวดล้อมในพื้นที่เกาะพะงัน ย้ํา การท่องเที่ยวอุทยานแบบใหม่ New normal ที่เน้นการอนุรักษ์ และต้องจองล่วงหน้าเท่านั้น!!
วันที่ 20 มิ.ย. 63) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธานการประชุมและรับฟังการรายงานสถานการณ์ด้านการป้องกันรักษาป่าในพื้นที่เกาะสมุย เกาะพะงัน และเกาะเต่า และรับฟังบรรยายสรุปการดําเนินงานของอุทยานแห่งชาติน้ําตกธารเสด็จ โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อมและผู้บริหารระดับสูง?ของกระทรวงฯ เข้าร่วมการประชุมและรับมอบนโยบาย ณ โรงแรมสันธิญา เกาะพะงัันรีสอร์ทแอนสปา จังหวัดสุราษฎร์ธานี
รมว.ทส. ได้มอบนโยบายและแนวทางการดําเนินงานให้แก่ผู้บริหารหน่วยงานที่เกี่ยวข้องในสังกัด โดยได้เน้นย้ํา ให้บูรณาการการทํางานร่วมกันกับทุกภาคส่วน สร้างเครือข่ายในพื้นที่ และกําชับเจ้าหน้าที่ เพื่อร่วมกันดูแลป้องกันไม่ให้เกิดการบุกรุกพื้นที่ป่า รวมทั้ง ให้มีการหารือร่วมกับจังหวัด เพื่อการวางมาตรการใหม่ๆ ในการท่องเที่ยวแบบ New normal ซึ่งเน้นการท่องเที่ยวแบบอนุรักษ์ทรัพยากรธรรมชาติและสิ่งแวดล้อม และต้องมีการจองล่วงหน้าในระบบเท่านั้น รวมทั้งให้มีการจํากัดจํานวนนักท่องเที่ยว และปฏิบัติตามกฎระเบียบ เพื่อความปลอดภัย และป้องกันการแพร่ระบาดของโรคติดต่อไวรัสโคโรน่า 19 (โควิด-19) ก่อนที่จะมีการเปิดอุทยานเพื่อต้อนรับนักท่องเที่ยว ในวันที่ 1 กรกฎาคมนี้
หลังจากนั้น รมว.ทส. ได้เดินทางต่อไปยังอุทยานแห่งชาติน้ําตกธารเสด็จ บริเวณหาดธารเสด็จ เพื่อตรวจเยี่ยมให้ขวัญกําลังใจพร้อมมอบถุงยังชีพแก่เจ้าหน้าที่ที่ปฏิบัติงานในพื้นที่ และตรวจติดตามเพื่อเตรียมความพร้อมก่อนการเปิดอุทยานต้อนรับนักท่องเที่ยว โอกาสนี้ รมว.ทส.ได้มอบนโยบายแก่เจ้าหน้าที่ให้ปฏิบัติหน้าที่อย่างเต็มกําลังความสามารถในการดูแลนักท่องเที่ยว รวมทั้ง การรักษาความสะอาด ความสวยงามของพื้นที่ และการรักษาความปลอดภัยให้ใส่ใจทุกรายละเอียดเพื่อให้นักท่องเที่ยวทั้งชาวไทยและชาวต่างประเทศเกิดความประทับใจ และสร้างชื่อเสียงให้ประเทศไทยต่อไป นอกจากนี้ รมว.ทส. และ ปกท.ทส ได้ปลูกต้นตําเสา/กันเกรา เพื่อเพิ่มพื้นที่สีเขียวในครั้งนี้ด้วย
รัฐบาลไทย-ข่าวทำเนียบรัฐบาล-รัฐมนตรีสุวิทย์ เป็นประธานเปิดงาน “EDUNIVERSAL WORLD CONVENTION ครั้งที่ 12”
วันจันทร์ที่ 28 ตุลาคม 2562
รัฐมนตรีสุวิทย์ เป็นประธานเปิดงาน “EDUNIVERSAL WORLD CONVENTION ครั้งที่ 12”
รัฐมนตรีสุวิทย์ เป็นประธานเปิดงาน “EDUNIVERSAL WORLD CONVENTION ครั้งที่ 12”
วันที่ 26 ตุลาคม 2562 ณ ศศินทร์ / ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานในพิธีเปิดงานสัมมนาการศึกษาระดับโลก “Eduniversal World Convention ครั้งที่ 12” ในหัวข้อ “Towards Transformation and Creativity in a Hyper-connected World” ซึ่งสถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย (Sasin School of Management) ร่วมเป็นเจ้าภาพจัดงานในครั้งนี้ โดยมีวัตุประสงค์เพื่อสร้างเครือข่าย แบ่งปัน ระดมสมอง แนวความคิดที่หลากหลาย ระหว่างสถาบันการศึกษาด้านการบริหารธุรกิจชั้นนําของโลกกว่า 75 แห่ง จาก 40 ประเทศทั่วโลก
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ธ.ก.ส. มอบกระปุกน้องหอมจังในสัปดาห์วันออมแห่งชาติ
วันพุธที่ 31 ตุลาคม 2561
ธ.ก.ส. มอบกระปุกน้องหอมจังในสัปดาห์วันออมแห่งชาติ
ธ.ก.ส. จัดกิจกรรมสัปดาห์วันออมแห่งชาติ ส่งเสริมให้ประชาชนสร้างภูมิคุ้มกันผ่านการออมเงินในรูปแบบต่าง ๆ
ธ.ก.ส. จัดกิจกรรมสัปดาห์วันออมแห่งชาติ ส่งเสริมให้ประชาชนสร้างภูมิคุ้มกันผ่านการออมเงินในรูปแบบต่าง ๆ เช่น เงินฝากดี๊ดี อัตราดอกเบี้ยพิเศษ แบบขั้นบันได กองทุนทวีสุข และสําหรับผู้ฝากออมทรัพย์ทวีโชคและออมทรัพย์ทั่วไป รับฟรีกระปุกออมทรัพย์ น้องหอมจัง ตังค์เยอะ เมื่อเปิดบัญชีเงินฝากใหม่หรือฝากเงินเพิ่ม พร้อมโปรโมชั่นการตรวจสุขภาพสําหรับเกษตรกรลูกค้า ธ.ก.ส. ในระหว่างวันที่ 31 ตุลาคม – 7 พฤศจิกายน 2561 ณ ธ.ก.ส. ทุกสาขาทั่วประเทศ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธ.ก.ส. ได้จัดกิจกรรม “สัปดาห์วันออมแห่งชาติ” ระหว่างวันที่ 31 ตุลาคม – 7 พฤศจิกายน 2561 ณ ธ.ก.ส. ทุกสาขาทั่วประเทศ เพื่อส่งเสริมให้คนไทยมีนิสัยรักการออม ตระหนักถึงความสําคัญและประโยชน์ของการออมเงิน อันเป็นการสร้างภูมิคุ้มกัน สร้างความมั่นคงทางการเงินในอนาคต โดย ธ.ก.ส.ได้นําผลิตภัณฑ์เงินฝากหลากหลายรูปแบบ เพื่อเป็นทางเลือกให้กับประชาชนได้ออมเงินที่ตรงกับความต้องการ เช่น โครงการเงินฝากดี๊ดี ที่ให้ดอกเบี้ยสูงแบบขั้นบันไดและรับดอกเบี้ยทุกเดือน มีทั้งแบบฝาก 16 เดือน อัตราดอกเบี้ยเฉลี่ยร้อยละ 1.70 ต่อปี และฝาก 21 เดือน อัตราดอกเบี้ยเฉลี่ยร้อยละ 1.85 ต่อปี เงินฝากออมทรัพย์ทั่วไป เงินฝากออมทรัพย์ทวีโชค ที่ให้ดอกเบี้ยและให้โชคทุก 6 เดือน ลุ้นรับรางวัลระดับจังหวัดปีละ 2 ครั้ง และรางวัลระดับประเทศอีก 1 ครั้ง และกองทุนทวีสุข ซึ่งเป็นเงินฝากแบบมีสวัสดิการ เป็นต้น
พิเศษ! ผู้ที่ร่วมออมเงินกับ ธ.ก.ส. ทั้งเปิดบัญชีเงินฝากใหม่หรือฝากเงินเพิ่มในบัญชีออมทรัพย์หรือ ออมทรัพย์ทวีโชค ตั้งแต่ 2,000 บาทขึ้นไป และสําหรับเกษตรกรลูกค้า ธ.ก.ส.ที่เปิดบัญชีใหม่หรือฝากเงินเพิ่มในบัญชีเดิม จํานวนเพียง 1,000 บาท รับกระปุกออมทรัพย์ ธ.ก.ส. “น้องหอมจัง ตังค์เยอะ สุดน่ารัก ฟรีทันที มีจํานวนจํากัด”
นอกจากนี้ยังมีกิจกรรม “เกษตรกรสุขภาพดีกับ ธ.ก.ส.” โดยจัดตรวจสุขภาพเบื้องต้นฟรี รวมทั้งการให้ความรู้ด้านการดูแลสุขภาพแก่เกษตรกรลูกค้า ธ.ก.ส. ที่เข้าร่วมกิจกรรม
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมเสวนาในหัวข้อ “Bullying & Face News ทันเกมสารพัดพิษออนไลน์สังคมไทย”
วันศุกร์ที่ 23 สิงหาคม 2562
รมว.กระทรวงดิจิทัลฯ ร่วมเสวนาในหัวข้อ “Bullying & Face News ทันเกมสารพัดพิษออนไลน์สังคมไทย”
รมว.กระทรวงดิจิทัลฯ ร่วมเสวนาในหัวข้อ “Bullying & Face News ทันเกมสารพัดพิษออนไลน์สังคมไทย”
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นวิทยากรร่วมเสวนาในหัวข้อ “Bullying & Face News ทันเกมสารพัดพิษออนไลน์สังคมไทย” ณ ห้องประชุมอิศรา อมันตกุล ชั้น 3 อาคารสมาคมนักข่าวนักหนังสือพิมพ์แห่งประเทศไทย กรุงเทพฯ เมื่อวันที่ 22 สิงหาคม 2562 โดยเวทีเสวนาดังกล่าว จัดขึ้น เพื่อระดมวคามคิดเห็นจากหน่วยงานที่เกี่ยวข้อง และค้นหาแนวทางการแก้ไข การรับมือ การรู้เท่าทัน ตลอดจนสร้างการมีส่วนร่วมต่อการพัฒนาสื่อปลอดภัย เพื่อตกผลึกไปสู่แนวทางการปฏิบัติและความเข้าใจในหลักการของการเลือกเสพสื่ออย่างสร้างสรรค์ของภาคประชาชนต่อไป รวมทั้งการสร้างนิเวศสื่อที่ดีต่อสังคมไทยในอนาคต ทั้งนี้ยังเป็นการสร้างความเข้าใจให้สาธารณชนได้รับทราบถึงสถานการณ์ความรุนแรงของข่าวปลอมที่เกิดขึ้น ทั้งยังหาทางออกร่วมกันถึงแนวทางการป้องกันตนเองจากข่าวปลอมต่างๆ เพื่อไม่ให้ประชาชนและหน่วยงานที่เกี่ยวข้องไม่ตกเป็นเหยื่อของการถูกกลั่นแกล้งหรือตกเป็นเครื่องมือการกลั่นแกล้งกับบนโลกออนไลน์ในปัจจุบัน
*************************
รัฐบาลไทย-ข่าวทำเนียบรัฐบาล-รัฐบาลขอบคุณคณะจิตอาสาสมาคมภัตตาคารไทยและภาคีเครือข่าย ที่ได้ร่วมกันจัดทำอาหารปรุงสดบริการให้แก่ประชาชนที่รอจะเข้ากราบถวายบังคมพระบรมศพพระบาทสมเด็จพระปรมินทรมหาภูมิพลอดุยเดช
วันพุธที่ 26 เมษายน 2560
รัฐบาลขอบคุณคณะจิตอาสาสมาคมภัตตาคารไทยและภาคีเครือข่าย ที่ได้ร่วมกันจัดทําอาหารปรุงสดบริการให้แก่ประชาชนที่รอจะเข้ากราบถวายบังคมพระบรมศพพระบาทสมเด็จพระปรมินทรมหาภูมิพลอดุยเดช
รองนายกรัฐมนตรี วิษณุฯ  ได้กล่าวในฐานะรัฐบาลขอบคุณคณะจิตอาสาสมาคมภัตตาคารไทยและภาคีเครือข่าย ที่ได้ร่วมกันจัดทําอาหารปรุงสดบริการให้แก่ประชาชนที่รอจะเข้ากราบถวายบังคมพระบรมศพพระบาทสมเด็จพระปรมินทรมหาภูมิพลอดุยเดช
วันนี้ (26 เม.ย.60) เวลา 09.30 น. ณ ห้องสีฟ้า ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ได้มอบหมายให้นายวิษณุ เครืองาม รองนายกรัฐมนตรี เป็นผู้แทนให้การต้อนรับคณะจิตอาสาของสมาคมภัตตาคารไทยและภาคีเครือข่ายของสมาคม “โครงการจิตอาสา สปน. ตามรอยพ่อ ทําความดีถวายเป็นพระราชกุศล” ซึ่งนางพัชราภรณ์ อินทรียงค์ รองปลัดสํานักนายกรัฐมนตรี เป็นผู้นําคณะเข้าพบ เพื่อรับคําขอบคุณและรับโอวาทเป็นหลักในการปฏิบัติงาน เพื่อสืบสานพระบรมราชปณิธาน น้อมนําพระราชดํารัสหลักคําสอนต่าง ๆ ไปเป็นแนวทางในการดํารงชีวิต และประพฤติปฏิบัติตนตามรอยเบื้องพระยุคลบาท เพื่อความเจริญของตนเอง ครอบครัว และประเทศชาติสืบไป
โอกาสนี้ รองนายกรัฐมนตรี ได้กล่าวในฐานะรัฐบาลและผู้แทนนายกรัฐมนตรี แสดงความชื่นชมและขอบคุณคณะจิตอาสาของสมาคมภัตตาคารไทยและภาคีเครือข่ายของสมาคม ที่ได้ร่วมกับสํานักงานปลัดสํานักนายกรัฐมนตรี ในฐานะฝ่ายเลขานุการคณะกรรมการอํานวยการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุยเดช จัดทํา “โครงการจิตอาสา สปน. ตามรอยพ่อ ทําความดีถวายเป็นพระราชกุศล” ขึ้น เพื่อจัดทําอาหารปรุงสดบริการให้แก่ประชาชนที่รอจะเข้ากราบถวายบังคมพระบรมศพพระบาทสมเด็จพระปรมินทรมหาภูมิพลอดุยเดชบนพระที่นั่งดุสิตมหาปราสาท ณ เต้นท์อาหารพระราชทาน กองทหารมหาดเล็กราชวัลลภรักษาพระองค์ บริเวณท้องสนามหลวง และกองมหาดเล็ก สํานักพระราชวัง โดยเริ่มดําเนินการตั้งแต่วันที่ 29 ตุลาคม 2559 ต่อเนื่องจนถึง วันที่ 19 มกราคม 2560 ทั้งนี้ สํานักงานปลัดสํานักนายกรัฐมนตรี ได้กราบเรียนนายกรัฐมนตรีลงนามในหนังสือขอให้สํานักราชเลขาธิการกราบบังคมทูลสมเด็จพระเจ้าอยู่หัวมหาวชิราลงกรณ์ บดินทรเทพยวารางกูร เพื่อทรงทราบฝ่าละอองธุลีพระบาท การดําเนินงานของจิตอาสาในโครงการดังกล่าว ซึ่งสํานักราชเลขาธิการแจ้งว่า ได้นําความกราบบังคมทูลพระกรุณาทรงทราบฝ่าละอองธุลีพระบาทแล้ว ทรงขอบใจนายกรัฐมนตรี หน่วยงานภาครัฐและเอกชนโดยทั่วกัน
พร้อมกันนี้ รองนายกรัฐมนตรี ได้มอบหมายให้ สปน. ประสานความร่วมมือกับคณะจิตอาสาของสมาคมภัตตาคารไทยและภาคีเครือข่ายของสมาคม ร่วมกันเตรียมความพร้อมในการที่จะจัดเตรียมอาหารสําหรับบริการแจกจ่ายให้แก่ประชาชนที่จะเข้ามาร่วมในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุยเดช ในวันที่ 26 ตุลาคม 2560 ให้เป็นไปด้วยความเรียบร้อยเกิดประโยชน์กับทุกฝ่าย และร่วมกันแสดงออกถึงความจงรักภักดีของประชาชนทุกหมู่เหล่า เพื่อน้อมสํานึกในพระมหากรุณาธิคุณหาที่สุดมิได้ของพระพระบาทสมเด็จพระปรมินทรมหาภูมิพลอดุยเดชโดยพร้อมเพรียงกัน
--------------------
กลุ่มประชาสัมพันธ์และเผยแพร่ สํานักโฆษก